**Iespējamie partnerības veidi:**

**I Finansējuma saņēmējs Ministrija A vai Ministrijas A Padotības iestāde A + Partneris Ministrijas A Padotības iestāde B vai pati Ministrija A**

Ministrija nepieciešamo finansējumu projektiem pieprasa no 74.resora "Gadskārtējā valsts budžeta izpildes procesā pārdalāmais finansējums" 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – 80.00.00 programma) saskaņā ar Ministru kabineta 2010.gada 18.maija noteikumiem Nr.464 “Noteikumi par 74.resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – MK noteikumi Nr.464) (Padotības iestāde sagatavo priekšlikumus līdzekļu pārdalei no 80.00.00 programmas iesniegšanai Ministrijā).

**II Finansējuma saņēmējs Ministrija A (vai Ministrijas A Padotības iestāde) + Partneris Ministrijas A padotībā esoša valsts budžeta daļēji finansēta atvasināta publiska persona un budžeta nefinansēta iestāde**

Saskaņā ar Ministru kabineta 2005.gada 27.decembra noteikumiem Nr.1031 „Noteikumi par budžetu izdevumu klasifikāciju atbilstoši ekonomiskajām kategorijām” (turpmāk – MK noteikumi Nr.1031), lai Finansējuma saņēmējs nodrošinātu finansējumu Partnerim, tas savā budžetā plāno nepieciešamo finansējumu transfertu kodā atkarībā no izdevumu veida (uzturēšanas vai kapitālie izdevumi):

* 7353 kods “Valsts budžeta uzturēšanas izdevumu transferti savas ministrijas, centrālās valsts iestādes padotībā esošajām no valsts budžeta daļēji finansētām atvasinātajām publiskajām personām un budžeta nefinansētām iestādēm Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem)”;
* 9593 kods “Valsts budžeta kapitālo izdevumu transferti savas ministrijas, centrālās valsts iestādes padotībā esošajām no valsts budžeta daļēji finansētām atvasinātajām publiskajām personām un budžeta nefinansētām iestādēm Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem)”.

Finansējums Finansējuma saņēmēja budžetā tiek nodrošināts saskaņā ar MK noteikumiem Nr.464.

**III Finansējuma saņēmējs Ministrija A + Partneris Ministrija B**

Saskaņā ar MK noteikumiem Nr.1031, lai Finansējuma saņēmējs nodrošinātu finansējumu Partnerim, tas savā budžetā plāno nepieciešamo finansējumu transfertu kodā atkarībā no izdevumu veida (uzturēšanas vai kapitālie izdevumi):

* 7130 kods “Valsts budžeta uzturēšanas izdevumu transferti no valsts pamatbudžeta uz valsts pamatbudžetu”;
* 9140 kods “Valsts budžeta kapitālo izdevumu transferti no valsts pamatbudžeta uz valsts pamatbudžetu”.

Atbilstoši Ministru kabineta 2012.gada 31.jūlija noteikumu Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” (turpmāk – MK noteikumi Nr.523) 31.punktam: “Ministrija, kas veic transferta pārskaitījumus no valsts pamatbudžeta uz citas ministrijas pamatbudžeta programmām (apakšprogrammām) vai speciālā budžeta programmām (apakšprogrammām) vai no valsts speciālā budžeta uz citas ministrijas pamatbudžeta programmām (apakšprogrammām), ir atbildīga par transfertu apmēru savstarpēju saskaņošanu. Abām ministrijām, kas savstarpēji saskaņo transferta apmērus, iesniedzot budžeta pieprasījumu, ir jāpievieno to atbildīgo amatpersonu parakstīts saskaņojums atbilstoši šo noteikumu 46.34.apakšpunktā minētajai veidlapai Nr.21.”

Finansējums Finansējuma saņēmēja budžetā tiek nodrošināts saskaņā ar MK noteikumiem Nr.464.

**IV Finansējuma saņēmējs Ministrija A + Partneris Ministrijas B padotībā esoša valsts budžeta daļēji finansēta atvasināta publiska persona un budžeta nefinansēta iestāde**

Saskaņā ar MK noteikumiem Nr.1031, lai Finansējuma saņēmējs nodrošinātu finansējumu Partnerim, tas savā budžetā plāno nepieciešamo finansējumu transfertu kodā atkarībā no izdevumu veida (uzturēšanas vai kapitālie izdevumi):

* 7354 kods “Valsts budžeta uzturēšanas izdevumu transferti citas ministrijas, centrālās valsts iestādes padotībā esošajām no valsts budžeta daļēji finansētām atvasinātajām publiskajām personām un budžeta nefinansētām iestādēm Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem)”;
* 9594 kods “Valsts budžeta kapitālo izdevumu transferti citas ministrijas, centrālās valsts iestādes padotībā esošajām no valsts budžeta daļēji finansētām atvasinātajām publiskajām personām un budžeta nefinansētām iestādēm Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem)”.

Atbilstoši MK noteikumu Nr.523 32.punktam: “Ministrija, kas veic transferta pārskaitījumus no valsts pamatbudžeta vai no valsts speciālā budžeta uz citas ministrijas padotībā esošas no valsts budžeta daļēji finansētas atvasinātas publiskas personas vai budžeta nefinansētas iestādes budžetu**,** ir atbildīga par transfertu apmēru saskaņošanu ar ministriju, kuras padotībā ir attiecīgā no valsts budžeta daļēji finansētā atvasinātā publiskā persona vai budžeta nefinansētā iestāde. Abām ministrijām, kas savstarpēji saskaņo transferta apmērus, iesniedzot budžeta pieprasījumu, ir jāpievieno to atbildīgo amatpersonu parakstīts saskaņojums atbilstoši šo noteikumu 46.35.apakšpunktā minētajai veidlapai Nr.22.”

33

Finansējums Finansējuma saņēmēja budžetā tiek nodrošināts saskaņā ar MK noteikumiem Nr.464.

**V Finansējuma saņēmējs Ministrija + Partneris Pašvaldība**

***Opcija 1.***

Saskaņā ar MK noteikumiem Nr.1031, lai Finansējuma saņēmējs nodrošinātu finansējumu Partnerim, tas savā budžetā plāno nepieciešamo finansējumu transfertu kodā, izmantojot šādus kodus avansa maksājumiem (priekšfinansējums) vai atmaksai par faktiski veiktajiem izdevumiem atkarībā no izdevuma veida (uzturēšanas izdevumi vai kapitālie izdevumi):

* No 7320 koda „Valsts budžeta uzturēšanas izdevumu transferti pašvaldībām Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem)”
* No 9580 koda „Valsts budžeta kapitālo izdevumu transferti pašvaldībām Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem)”.

Finansējums Finansējuma saņēmēja budžetā tiek nodrošināts saskaņā ar MK noteikumiem Nr.464.

Ja Finansējuma saņēmējs veic avansa maksājumu Partnerim, veicinot drošu finanšu vadību un labāku projektu īstenošanas uzraudzību, sadarbības līgumā jāparedz avansa izmaksas nosacījumi (piemēram, kritēriji avansa piešķiršanai, piešķirto finanšu līdzekļu izmaksas apturēšanai, izmaksas turpināšanai un finansējuma atgūšanas kārtību).

Ja Finansējuma saņēmējs veic pārskaitījumu Partnerim par faktiski veiktajiem izdevumiem, Partneris plāno projektā paredzētām darbībām finansējumu no saviem līdzekļiem.

***Opcija 2.***

Sadarbības līgumā atrunājot nosacījumus, kā tiek nodrošināta turpmāk minētā maksājumu shēma (proti, plānotās pārbaudes, lai gūtu pārliecību par izdevumu attiecināmību, pirms maksājuma veikšanas, atbildības sadalījums un citi līdzīgi nosacījumi), Finansējuma saņēmēja budžetā tiek plānots nepieciešamais finansējums Finansējuma saņēmēja darbību veikšanai (savu plānoto aktivitāšu veikšanai), kā arī Partnera plānoto aktivitāšu veikšanai (izņemot finansējumu, kas jānodrošina Partnerim projektā no saviem līdzekļiem). Partneris iesniedz Finansējuma saņēmējam rēķinu daļējai apmaksai (daļa rēķina jāapmaksā no finansējuma, kas jānodrošina Partnerim projektā no saviem līdzekļiem).

Ņemot vērā iespējamo administratīvo slogu, veicot pārbaudes pirms rēķinu apmaksas, kā arī iespējamo negatīvo ietekmi uz savlaicīgu rēķinu apmaksu pārbaužu dēļ, rekomendējama Opcijā Nr.1 minētā shēma, kad tiek veikts avansa maksājums Partnerim plānoto aktivitāšu veikšanai.

Finansējums Finansējuma saņēmēja budžetā tiek nodrošināts saskaņā ar MK noteikumiem Nr.464.

***Opcija 3.***

Ja Partneris iesaistās projektā un īsteno valsts atbalsta darbības, Partneris plāno projektā paredzētām darbībām finansējumu no saviem līdzekļiem un vienlaikus nodrošina valsts atbalsta nosacījumu izpildi attiecībā uz finansējuma avotu (Partnera privātais finansējums – Valsts kases izsniegtais aizņēmums uz tirgus nosacījumiem Partnerim projektā paredzēto darbību veikšanai).

Finansējuma saņēmējs maksājumus Partnerim par ES fondu līdzfinansējuma daļu veic saskaņā ar Opcijā 1 noteikto kā avansa maksājumu vai atmaksu par faktiski veiktajiem izdevumiem.

**VI Finansējuma saņēmējs Ministrija + Partneris Pašvaldības kapitālsabiedrība vai Valsts kapitālsabiedrība vai Komersants vai NVO**

***Opcija 1.***

Saskaņā ar MK noteikumiem Nr.1031, lai Finansējuma saņēmējs nodrošinātu finansējumu Partnerim, tas savā budžetā plāno nepieciešamo finansējumu subsīdiju un dotāciju kodā:

* 3290 kods “Subsīdijas un dotācijas komersantiem, biedrībām un nodibinājumiem, ostām un speciālajām ekonomiskajām zonām Eiropas Savienības politiku instrumentu un pārējās ārvalstu finanšu palīdzības līdzfinansēto projektu un (vai) pasākumu ietvaros”

un veic pārskaitījumu kā avansa maksājumu (priekšfinansējums) vai atmaksu par Partnera faktiski veiktajiem izdevumiem projektā.

Finansējums Finansējuma saņēmēja budžetā tiek nodrošināts saskaņā ar MK noteikumiem Nr.464.

Ja Finansējuma saņēmējs veic avansa maksājumu Partnerim, veicinot drošu finanšu vadību un labāku projektu īstenošanas uzraudzību, sadarbības līgumā jāparedz avansa izmaksas nosacījumi (piemēram, kritēriji avansa piešķiršanai, piešķirto finanšu līdzekļu izmaksas apturēšanai, izmaksas turpināšanai un finansējuma atgūšanas kārtību).

Ja Finansējuma saņēmējs veic pārskaitījumu Partnerim par faktiski veiktajiem izdevumiem, Partneris plāno projektā paredzētām darbībām finansējumu no saviem līdzekļiem.

***Opcija 2.***

Sadarbības līgumā atrunājot nosacījumus, kā tiek nodrošināta turpmāk minētā maksājumu shēma (proti, plānotās pārbaudes, lai gūtu pārliecību par izdevumu attiecināmību, pirms maksājuma veikšanas, atbildības sadalījums un citi līdzīgi nosacījumi), Finansējuma saņēmēja budžetā tiek plānots nepieciešamais finansējums Finansējuma saņēmēja darbību veikšanai (savu plānoto aktivitāšu veikšanai), kā arī Partnera plānoto aktivitāšu veikšanai (izņemot finansējumu, kas jānodrošina Partnerim projektā no saviem līdzekļiem). Partneris iesniedz Finansējuma saņēmējam rēķinu daļējai apmaksai (daļa rēķina jāatmaksā no finansējuma, kas jānodrošina Partnerim projektā no saviem līdzekļiem).

Ņemot vērā iespējamo administratīvo slogu, veicot pārbaudes pirms rēķinu apmaksas, kā arī iespējamo negatīvo ietekmi uz savlaicīgu rēķinu apmaksu pārbaužu dēļ, rekomendējama Opcijā Nr.1 minētā shēma, kad tiek veikts avansa maksājums Partnerim plānoto aktivitāšu veikšanai.

Finansējums Finansējuma saņēmēja budžetā tiek nodrošināts saskaņā ar MK noteikumiem Nr.464.

***Opcija 3.***

Ja Partneris iesaistās projektā un īsteno valsts atbalsta darbības, Partneris plāno projektā paredzētām darbībām finansējumu no saviem līdzekļiem unvienlaikus nodrošina valsts atbalsta nosacījumu izpildi attiecībā uz finansējuma avotu (Partnera privātais finansējums – kredītiestādes izsniegtais aizņēmums Partnerim projektā paredzēto darbību veikšanai).

Finansējuma saņēmējs maksājumus Partnerim par ES fondu līdzfinansējuma daļu veic saskaņā ar Opcijā 1 noteikto kā avansa maksājumu vai atmaksu par faktiski veiktajiem izdevumiem.

**VII Finansējuma saņēmējs Pašvaldība A + Partneris Pašvaldība B**

***Opcija 1.***

Finansējuma saņēmējs atbilstoši sadarbības līgumā noteiktajam saskaņā ar MK noteikumiem Nr.1031 Partnerim pārskaita finansējumu kā avansa maksājumu (priekšfinansējums) vai veic atmaksu par faktiski veiktajiem izdevumiem no šādiem kodiem atkarībā no izdevuma veida (uzturēšanas izdevumi vai kapitālie izdevumi):

* No 7210 koda „Pašvaldību uzturēšanas izdevumu transferti citām pašvaldībām”
* No 9230 koda „ Pašvaldību kapitālo izdevumu transferti citām pašvaldībām”.

Ja Finansējuma saņēmējs veic avansa maksājumu Partnerim, veicinot drošu finanšu vadību un labāku projektu īstenošanas uzraudzību, sadarbības līgumā jāparedz avansa izmaksas nosacījumi (kritēriji avansa piešķiršanai), līdzīgi kā tas ir atrunāts MK noteikumos Nr.130, piemēram, avansu piešķir tad, ja Partnerim tas būs nepieciešams personāla atlīdzības izdevumiem vai Partneris būs noslēdzis iepirkuma līgumu.

Ja Finansējuma saņēmējs veic pārskaitījumu Partnerim par faktiski veiktajiem izdevumiem, Partneris plāno projektā paredzētām darbībām finansējumu un veic rēķinu apmaksu no saviem līdzekļiem.

Finansējuma saņēmējs no Sadarbības iestādes saņem finansējumu atbilstoši SAM MKN noteiktajam – kā avansa maksājumu un/ vai starpposma, noslēguma maksājumu par faktiski veiktajiem izdevumiem.

***Opcija 2.***

Ja Partneris iesaistās projektā un īsteno valsts atbalsta darbības, Partneris plāno projektā paredzētām darbībām finansējumu no saviem līdzekļiem, vienlaikus nodrošinot valsts atbalsta nosacījumu izpildi attiecībā uz finansējuma avotu (Partnera privātais finansējums – kredītiestādes izsniegtais aizņēmums Partnerim projektā paredzēto darbību veikšanai).

 Finansējuma saņēmējs no Sadarbības iestādes saņem finansējumu atbilstoši SAM MKN noteiktajam – kā avansa maksājumu un/ vai starpposma, noslēguma maksājumu par faktiski veiktajiem izdevumiem.

Finansējuma saņēmējs maksājumus Partnerim par ES fondu līdzfinansējuma daļu veic saskaņā ar Opcijā 1 noteikto kā avansa maksājumu vai atmaksu par faktiski veiktajiem izdevumiem.

**VIII Finansējuma saņēmējs Pašvaldība + Partneris valsts budžeta daļēji finansēta atvasināta publiska persona, budžeta nefinansēta iestāde**

***Opcija 1.***

Finansējuma saņēmējs atbilstoši sadarbības līgumā noteiktajam saskaņā ar MK noteikumiem Nr.1031 Partnerim pārskaita finansējumu kā avansa maksājumu (priekšfinansējums) vai atmaksu par faktiski veiktajiem izdevumiem no šādiem kodiem atkarībā no izdevuma veida (uzturēšanas izdevumi vai kapitālie izdevumi):

* No 7270 koda „ Pašvaldību uzturēšanas izdevumu transferti valsts budžeta daļēji finansētām atvasinātajām publiskajām personām, budžeta nefinansētām iestādēm”
* No 9270 koda „ Pašvaldību kapitālo izdevumu transferti valsts budžeta daļēji finansētām atvasinātām publiskām personām un budžeta nefinansētām iestādēm”.

Ja Finansējuma saņēmējs veic pārskaitījumu Partnerim par faktiski veiktajiem izdevumiem, Partneris plāno projektā paredzētām darbībām finansējumu no saviem līdzekļiem.

Ja Finansējuma saņēmējs veic avansa maksājumu Partnerim, veicinot drošu finanšu vadību un labāku projektu īstenošanas uzraudzību, sadarbības līgumā jāparedz avansa izmaksas nosacījumi (piemēram, kritēriji avansa piešķiršanai, piešķirto finanšu līdzekļu izmaksas apturēšanai, izmaksas turpināšanai un finansējuma atgūšanas kārtību).

Finansējuma saņēmējs no Sadarbības iestādes saņem finansējumu atbilstoši SAM MKN noteiktajam – kā avansa maksājumu un/ vai starpposma, noslēguma maksājumu par faktiski veiktajiem izdevumiem.

***Opcija 2.***

Ja Partneris iesaistās projektā un īsteno valsts atbalsta darbības, Partneris plāno projektā paredzētām darbībām finansējumu, vienlaikus nodrošinot valsts atbalsta nosacījumu izpildi attiecībā uz finansējuma avotu (Partnera privātais finansējums – kredītiestādes izsniegtais aizņēmums Partnerim projektā paredzēto darbību veikšanai).

Finansējuma saņēmējs no Sadarbības iestādes saņem finansējumu atbilstoši SAM MKN noteiktajam – kā avansa maksājumu un/ vai starpposma, noslēguma maksājumu par faktiski veiktajiem izdevumiem.

Finansējuma saņēmējs maksājumus Partnerim par ES fondu līdzfinansējuma daļu veic saskaņā ar Opcijā 1 noteikto kā avansa maksājumu vai atmaksu par faktiski veiktajiem izdevumiem.

**IX Finansējuma saņēmējs Pašvaldība + Partneris Pašvaldības kapitālsabiedrība vai Komersants vai NVO**

***Opcija 1.***

Saskaņā ar MK noteikumiem Nr.1031, lai Finansējuma saņēmējs nodrošinātu finansējumu Partnerim, tas savā budžetā plāno nepieciešamo finansējumu subsīdiju un dotāciju kodā:

* 3290 kods “Subsīdijas un dotācijas komersantiem, biedrībām un nodibinājumiem, ostām un speciālajām ekonomiskajām zonām Eiropas Savienības politiku instrumentu un pārējās ārvalstu finanšu palīdzības līdzfinansēto projektu un (vai) pasākumu ietvaros”

un veic pārskaitījumu kā avansa maksājumu (priekšfinansējums) vai atmaksu par Partnera faktiski veiktajiem izdevumiem projektā.

Ja Finansējuma saņēmējs veic avansa maksājumu Partnerim, veicinot drošu finanšu vadību un labāku projektu īstenošanas uzraudzību, sadarbības līgumā jāparedz avansa izmaksas nosacījumi (piemēram, kritēriji avansa piešķiršanai, piešķirto finanšu līdzekļu izmaksas apturēšanai, izmaksas turpināšanai un finansējuma atgūšanas kārtību).

Ja Finansējuma saņēmējs veic pārskaitījumu Partnerim par faktiski veiktajiem izdevumiem, Partneris plāno projektā paredzētām darbībām finansējumu no saviem līdzekļiem.

Finansējuma saņēmējs no Sadarbības iestādes saņem finansējumu atbilstoši SAM MKN noteiktajam – kā avansa maksājumu un/ vai starpposma, noslēguma maksājumu par faktiski veiktajiem izdevumiem.

***Opcija 2.***

Ja Partneris iesaistās projektā un īsteno valsts atbalsta darbības, Partneris plāno projektā paredzētām darbībām finansējumu, vienlaikus nodrošinot valsts atbalsta nosacījumu izpildi attiecībā uz finansējuma avotu (Partnera privātais finansējums – kredītiestādes izsniegtais aizņēmums Partnerim projektā paredzēto darbību veikšanai).

Finansējuma saņēmējs no Sadarbības iestādes saņem finansējumu atbilstoši SAM MKN noteiktajam – kā avansa maksājumu un/ vai starpposma, noslēguma maksājumu par faktiski veiktajiem izdevumiem.

Finansējuma saņēmējs maksājumus Partnerim par ES fondu līdzfinansējuma daļu veic saskaņā ar Opcijā 1 noteikto kā avansa maksājumu vai atmaksu par faktiski veiktajiem izdevumiem.

**Opcija 3.**

Ja Partneris iesaistās projektā un īsteno valsts atbalsta darbības – sniedz sabiedriskos pakalpojumus (piem. ūdenssaimniecības, siltumapgādes jomā), Finansējuma saņēmējs un Partneris-sabiedrisko pakalpojumu sniedzējs savstarpēji vienojoties Projektā var paredzēt, ka:

1. Finansējuma saņēmējs plāno finansējumu Partnerim, veic pārskaitījumus vai atmaksu saskaņā ar Opcijā 1 aprakstīto vai
2. Partneris plāno finansējumu no saviem līdzekļiem saskaņā ar Opcijā 2 aprakstīto.

**X Finansējuma saņēmējs Privāto tiesību subjekts + Partneris Privāto tiesību subjekts**

Finansējuma saņēmējs no Sadarbības iestādes saņem finansējumu atbilstoši SAM MKN noteiktajam – kā avansa maksājumu un/ vai starpposma, noslēguma maksājumu par faktiski veiktajiem izdevumiem.

Maksājumu plūsma starp finansējuma saņēmēju un Partneri tiek veikta atbilstoši sadarbības līgumā noteiktajam, veicot partnerim avansa maksājumu (priekšfinansējums) vai atmaksu par faktiski veiktajiem izdevumiem.

Ja Finansējuma saņēmējs veic avansa maksājumu Partnerim, veicinot drošu finanšu vadību un labāku projektu īstenošanas uzraudzību, sadarbības līgumā jāparedz avansa izmaksas nosacījumi (piemēram, kritēriji avansa piešķiršanai, piešķirto finanšu līdzekļu izmaksas apturēšanai, izmaksas turpināšanai un finansējuma atgūšanas kārtību) .

Ja Finansējuma saņēmējs veic pārskaitījumu Partnerim par faktiski veiktajiem izdevumiem, Partneris plāno projektā paredzētām darbībām finansējumu no saviem līdzekļiem.

**XI Finansējuma saņēmējs Pašvaldības kapitālsabiedrība vai Komersants + Partneris Ministrija vai Ministrijas Padotības iestāde**

Finansējuma saņēmējs no Sadarbības iestādes saņem finansējumu atbilstoši SAM MKN noteiktajam – kā avansa maksājumu un/ vai starpposma, noslēguma maksājumu par faktiski veiktajiem izdevumiem.

Sadarbības partneris nepieciešamo finansējumu projektiem pieprasa no 80.00.00 programmas saskaņā ar MK noteikumiem Nr.464. (Padotības iestāde sagatavo priekšlikumus līdzekļu pārdalei no 80.00.00 programmas iesniegšanai Ministrijā).

**XII Finansējuma saņēmējs Valsts budžeta daļēji finansēta atvasināta publiska persona, budžeta nefinansēta iestāde + Partneris Ministrija vai Ministrijas Padotības iestāde**

Finansējuma saņēmējs atbilstoši sadarbības līgumā noteiktajam saskaņā ar MK noteikumiem Nr.1031 Partnerim pārskaita finansējumu no šādiem kodiem atkarībā no izdevuma veida (uzturēšanas izdevumi vai kapitālie izdevumi):

* No 7810 koda „ No valsts budžeta daļēji finansētu atvasināto publisko personu un budžeta nefinansētu iestāžu uzturēšanas izdevumu transferti uz valsts budžetu”
* No 9810 koda „No valsts budžeta daļēji finansētu atvasināto publisko personu un budžeta nefinansētu iestāžu kapitālo izdevumu transferti uz valsts budžetu”.

Finansējuma saņēmējs no Sadarbības iestādes saņem finansējumu atbilstoši SAM MKN noteiktajam – kā avansa maksājumu un/ vai starpposma, noslēguma maksājumu par faktiski veiktajiem izdevumiem.

**XII Finansējuma saņēmējs Valsts budžeta daļēji finansēta atvasināta publiska persona, budžeta nefinansēta iestāde + Partneris Pašvaldība**

Finansējuma saņēmējs atbilstoši sadarbības līgumā noteiktajam saskaņā ar MK noteikumiem Nr.1031 Partnerim pārskaita finansējumu kā avansa maksājumu (priekšfinansējums) vai veic atmaksu par faktiski veiktajiem izdevumiem no šādiem kodiem atkarībā no izdevuma veida (uzturēšanas izdevumi vai kapitālie izdevumi):

* No 7820 koda „ No valsts budžeta daļēji finansēto atvasināto publisko personu un budžeta nefinansēto iestāžu uzturēšanas izdevumu transferti pašvaldībām”
* No 9820 koda “No valsts budžeta daļēji finansētu atvasināto publisko personu un budžeta nefinansētu iestāžu kapitālo izdevumu transferti pašvaldībām”.

Ja Finansējuma saņēmējs veic avansa maksājumu Partnerim, veicinot drošu finanšu vadību un labāku projektu īstenošanas uzraudzību, sadarbības līgumā jāparedz avansa izmaksas nosacījumi (piemēram, kritēriji avansa piešķiršanai, piešķirto finanšu līdzekļu izmaksas apturēšanai, izmaksas turpināšanai un finansējuma atgūšanas kārtību).

Ja Finansējuma saņēmējs veic pārskaitījumu Partnerim par faktiski veiktajiem izdevumiem, Partneris plāno projektā paredzētām darbībām finansējumu un veic rēķinu apmaksu no saviem līdzekļiem.

Finansējuma saņēmējs no Sadarbības iestādes saņem finansējumu atbilstoši SAM MKN noteiktajam – kā avansa maksājumu un/ vai starpposma, noslēguma maksājumu par faktiski veiktajiem izdevumiem.